b'\n_START_ARTICLE_\nRokometni klub Velenje\n_START_SECTION_\n1985-1972\n_START_PARAGRAPH_\nV \xc5\xa0o\xc5\xa1tanju se je rokomet za\xc4\x8del organizirano razvijati leta 1958, ko je bila ustanovljena rokometna sekcija. Prvi\xc4\x8d so igrali v celjski okrajni ligi, nato pa so imeli dve leti premora. V sezoni 1964/65 so se uvrstili v \xc5\xa1tajersko ligo in osvojili 4. mesto. V I. republi\xc5\xa1ko ligo so se uvrstili 10 let po ustanovitvi kluba in iz nje niso nikoli izpadli. V sezoni 1972/73 so osvojili naslov republi\xc5\xa1kih prvakov.\n_START_SECTION_\n1973-1982\n_START_PARAGRAPH_\nV II. jugoslovanski ligi so zaigrali leta 1973, a so \xc5\xbee naslednjo sezono izpadli in zopet pristali v I. republi\xc5\xa1ki ligi. Med letoma 1974 in 1980 so se uvr\xc5\xa1\xc4\x8dali med 2. in 7. mestom, nato pa so v sezoni 1980/81 po zelo napeti sezoni ponovno postali republi\xc5\xa1ki prvaki.\n_START_SECTION_\n1983-1991\n_START_PARAGRAPH_\nV sezoni 1983/84 je klub zapustilo nekaj igralcev, a so na koncu kljub vsemu osvojili 3. mesto. \xc5\xbde v naslednji sezoni pa se je klub okrepljen z Iztokom Pucom zopet sprehodil do novega naslova. Po sezoni je Puc od\xc5\xa1el in nato so se enkrat uvrstili na 4., naslednje leto pa na 5. mesto.\n_START_SECTION_\nNovo ime\n_START_PARAGRAPH_\nV sezoni 1990/91 se je klub iz RK \xc5\xa0o\xc5\xa1tanj preimenoval v \xc5\xa0RK Velenje (\xc5\xa0ale\xc5\xa1ki rokometni klub Velenje). Razlogov je bilo ve\xc4\x8d, dva pa sta bila \xc5\xa1e posebej odlo\xc4\x8dilna. Tekme so \xc5\xbee kar nekaj \xc4\x8dasa igrali v Rde\xc4\x8di dvorani, prav tako pa je bilo ve\xc4\x8dino igralcev doma iz Velenja. Po preimenovanju so v II. jugoslovanski ligi s 3. mestom dosegli najve\xc4\x8dji uspeh kluba do tistega leta.\n_START_SECTION_\n1991-2002\n_START_PARAGRAPH_\nPo osamosvojitvi Slovenije so slovenski klubi eno leto igrali v\xc2\xa0\xc2\xbbSuperligi\xc2\xab\xc2\xa0in Velenj\xc4\x8dani so bili na koncu 5. V sezoni 1993/94 so bili na koncu v prvenstvu drugi in se tako uvrstili v evropski pokal EHF v katerem so se v sezoni 1994/95, v krstnem nastopu v evropskih pokalih prebili do polfinala.\n_START_SECTION_\nNavija\xc4\x8di\n_START_PARAGRAPH_\n\xc5\xa0ale\xc5\xa1ki gra\xc5\xa1\xc4\x8daki so organizirana navija\xc5\xa1ka skupina, ki jo je leta 1994 ustanovil Damjan Kajba. Svoje ljubljence podpirajo na vseh doma\xc4\x8dih in ve\xc4\x8dini gostujo\xc4\x8dih tekmah. Prav tako navijajo za slovenska rokometna reprezentanca skupaj z ostalimi navija\xc5\xa1kimi skupinami pod imenom zdru\xc5\xbeeni navija\xc4\x8di Slovenije.'